ভারতের জনপরিসংখ্যান

ভারতের জনপরিসংখ্যান অত্যন্ত বৈচিত্র্যপূর্ণ। ভারত বিশ্বের দ্বিতীয় সর্বাধিক জনবহুল রাষ্ট্র। ২০১১ সালের জনগণনা তথ্য অনুযায়ী, ভারতের জনসংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। বিশ্বের সামগ্রিক জনসংখ্যার ১৭.৫% ভারতের অধিবাসী। মনে করা হচ্ছে, ২০২৫ সালের মধ্যে চীনকে ছাপিয়ে ভারত বিশ্বের সর্বাধিক জনবহুল রাষ্ট্র হয়ে উঠবে এবং ২০৫০ সাল নাগাদ ভারতের জনসংখ্যা ১৬০ কোটি ছাড়িয়ে যাবে। যদিও ভারতের জনসংখ্যা বৃদ্ধির হার ১.৪১%, যা বিশ্বে ৯৩তম। ভারতের বর্তমান জনসংখ্যা ১৪০,৭৫,৬৩,৮৪২।

ভারতের জনসংখ্যার ৫০%-এর বয়স ২৫-এর নিচে এবং ৬৫%-এর বয়স ৩৫-এর নিচে। মনে করা হচ্ছে, ২০২০ সালের মধ্যে ভারতীয়দের গড় বয়স দাঁড়াবে ২৯ বছর (উল্লেখ্য, চীনাদের গড় বয়স হবে ৩৭ ও জাপানিদের ৪৮)। ২০৩০ সাল নাগাদ ভারতের পোষ্য অনুপাত হবে ০.৪-এর সামান্য কিছু বেশি।

ভারতে দুই হাজারেরও বেশি জাতিগোষ্ঠীর বসবাস। বিশ্বের প্রতিটি প্রধান ধর্মাবলম্বী মানুষ ভারতে বাস করেন। মোট চারটি ভাষা পরিবার (ইন্দো-আর্য, দ্রাবিড়, অস্ট্রো-এশিয়াটিক ও টিবেটো-বার্মান ভাষাসমূহ এবং একটি বিচ্ছিন্ন ভাষা (মহারাষ্ট্র রাজ্যের নিহালি ভাষা) ভারতে প্রচলিত।

এছাড়া আয় ও শিক্ষাগত যোগ্যতার মাপকাঠিতে জনসংখ্যায় যে সামাজিক বৈচিত্র্য সৃষ্টি হয়েছে, তা-ও যথেষ্ট জটিল। কেবলমাত্র আফ্রিকা মহাদেশই ভারতীয় প্রজাতন্ত্রের থেকে ভাষাগত, জাতিগত ও সাংস্কৃতিক বৈচিত্র্যের বিচারে এগিয়ে রয়েছে।

সাধারণ পরিসংখ্যান 
ভারত বিশ্বের ২.৪% ভূভাগ অধিকার করে রয়েছে। বিশ্বের মোট জনসংখ্যার ১৭.৫% ভারতবাসী। মার্কিন যুক্তরাষ্ট্রকে বাদ দিলে সারা বিশ্বে চাষযোগ্য জমির পরিমাণ ভারতেই সর্বাধিক। অন্যদিকে কানাডা ও মার্কিন যুক্তরাষ্ট্রকে বাদ দিলে ভারতের জলভাগই বিশ্বে রাষ্ট্রগত হিসেবে সর্বাধিক। ভারতের জনসংখ্যার একটি বৃহৎ অংশ গ্রামবাসী। ছোটো ছোটো গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।

ধর্মীয় জনপরিসংখ্যান 

বিশ্বে জরথুস্ত্রবাদী, শিখ, হিন্দু, জৈন ও বাহাই ধর্মের অধিকাংশ অনুগামী ভারতে বাস করেন। ইন্দোনেশিয়া ও পাকিস্তানের পর ভারত বিশ্বের তৃতীয় বৃহত্তম মুসলিম জনসংখ্যার রাষ্ট্র।

ভারতের ধর্মীয় চরিত্র এক এক রাজ্যে এক এক রকমের। জম্মু ও কাশ্মীর ও লাক্ষাদ্বীপ মুসলিম-প্রধান; নাগাল্যান্ড, মিজোরাম ও মেঘালয় খ্রিষ্টান-প্রধান; পাঞ্জাব শিখ-প্রধান। তবে উল্লেখ্য বিষয় হল, জনগণনার সময় নিজের ধর্ম উল্লেখ না করার অধিকার ভারতীয়দের রয়েছে।

নিম্নলিখিত সারণিটিতে ২০০১ সালের জনগণনা তথ্য অনুযায়ী ভারতের ধর্মবিশ্বাসগুলির অবস্থা দেখানো হল:

 প্রতিটি সংখ্যা % হিসেবে।
 অন্যান্য-দের মধ্যে রয়েছে বাহাই, ইহুদি ও পারসি।
 আদিবাসী সর্বপ্রাণবাদী (ও ধর্ম-হীনেরা) ১৯২৬ সালের পর (অর্থাৎ, ১৯৩১ সালের জনগণনা থেকে) অন্যান্য শ্রেণীর অন্তর্ভুক্ত হয়ে আসছেন।

</small></div>
দ্রষ্টব্য: সারণি থেকে মণিপুর রাজ্যের সেনাপতি জেলার মাও-মারাম, পাওমাতা ও পুরুল মহকুমা বাদ পড়েছে।

* এই তথ্য আনুমানিক নয় (অসম ও ভারত-শাসিত কাশ্মীর এখান থেকে বাদ পড়েনি); ১৯৮১ সালের জনগণনা অসমে ও ১৯৯১ সালের জনগণনা জম্মু ও কাশ্মীরে হয়নি।

† মহিলার সংখ্যা/১০০০ পুরুষে

জনপরিসংখ্যান অনুযায়ী রাজ্য ও কেন্দ্রশাসিত অঞ্চলগুলির তালিকা

টীকা

তথ্যসূত্র

বহিঃসংযোগ 
 Census of India; Govt. site with detailed data from 2001 census
 Census of India map generator; generates maps based on 2001 census figures
 Census-2001 Religion wise data
 Demographic data for India; provides sources of demographic data for India
 Peopling of India
 Kokrajhar District Information Gateway - Census 2001
 Population Explosion in West Bengal: A Survey A Study by South Asia Research Society, Calcutta
 indianchild.com - Population of India 
 District Level Estimates of Fertility from India’s 2001 Census  Chris Zambelis

দেশ অনুযায়ী জনপরিসংখ্যান
ভারতের সমাজ
ভারতের জাতিগোষ্ঠী
ভারতের জনপরিসংখ্যান